AJihova aphighi pinien dị kaḍighi ogọ amuuḅọph dị katọl ghan bịn igbo olom r’anhịr. (Ge 2:22-24) Olhe emhạ bịn kụ oginha iyaạr dị kotue otuạn oseere anhịr obobọ anhịr katuạn aḅạm ikpoki. (Mal 2:16; Mat 19:9) Eḍighi bọ edị aJihova rawạ bọ mọ apinien aḍighi iyaạr oḅaạl olhoghi, odị mamiteom sinhị iilhogh dị keloghonhaạn ḍighaạgh onyọ aKristẹn osighẹ osụ-olhoghi kụ owaạm oye lọ r’odị k’obalhạn, kụ apinien phọ aḍighi olọ oḅaạl olhoghi.—Ec 5:4-6.
POGH VIDIO PHỌ OGHOL BỌ MỌ: WHAT IS TRUE LOVE?, OLHOGHI OTU ANẠ, KỤ APHAYANHAẠN SIPURU PHỌ EDAPHẠN BỌ SIẸN:
Uḍighi ika kụ oromha phọ aFrank r’aBonnie ongọ bọ onyanhị phọ abidị, Liz, aḍighi bọ olọ osụ-olhoghi ḅilhẹ r’olọ ephomhoghiạn?
Uḍighi ika kụ i/ḍighi bọ osụ-olhoghi ootughiạn mọ nạ katue ni anme oye dị nạ aguan pinien?
Oghẹn oromha osụ-olhoghi kụ edị aPaul r’aPriscilla ongọ Liz?
Uḍighi ika kụ iiḅaghamhị emite bọ pinien aZak r’aMegan?
Ighẹn asiigbu ilọ arukumuan Enaạn kụ edị aJohn r’aLiz omhoọgh?
Uḍighi ika kụ ewạ bọ ni mọ legheri ‘enhighẹ oye phọ nyepẹ ro/miịn ghan bọ ekpeḍien’ kụ agbi oghiran iyọ apinien r’oye phọ opọ phọ? (1Pit 3:4)
Eeghe kụ egey ephomhoghiạn? (1Kọr 13:4-8)